**Тақырып 2.** Есеп саясаты, бухгалтерлік бағалаудағы өзгерістер мен қателіктер

***Дәрістің мақсаты:*** есеп саясатын таңдау және қолдану, есеп саясатындағы өзгерістер жайлы түсінік беру

**Дәріс сабағының жоспары**

1. Есеп саясатын таңдау және қолдану

2. Есеп саясатындағы өзгерістер

3. Бухгалтерлік бағалаудағы өзгерістер

4. Өткен мерзім қателіктері бойынша ақпаратты ашып көрсету

Қайсыбір болмасын ақпаратты ескермеу немесе бұрмалаудың пайдаланушылар қабылдайтын шешімдерге ықпал етіп, осылайша маңызды болуы мүмкін екендігін бағалау, осы пайдаланушылардың сипаттамасын ескеруді талап етеді.

Егер операцияға, басқа оқиға мен жағдайға қайсыбір болмасын ҚСҚЕХС нақтықолданылатын болса, онда есеп саясаты немесе берілген бапқа қолданылатын саясаттар осы Стандартты қолдану арқылы анықталуы тиіс.

ҚСҚЕХСК қорытындысы бойынша нəтижесінде операциялар, басқа оқиғалар мен жағдайлар туралы маңызды жəне сенімді ақпараттан тұратын қаржылық есептілікті қамтамасыз ететін жəне соларға қолданылатын есеп саясаты ҚСҚЕХС келтірілген. Егер оны қолдану əсері маңызды болмаса, есеп саясаты қолданылмауы мүмкін. Дегенмен, субъектінің қаржылық жағдайы, онық қаржылық қызметінің нəтижесі мен ақшалай қаражат қозғалысы туралы белгілі бір ұғымға қол жеткізу үшін ҚСҚЕХС шамалы ауытқуларға жол берілмеуі немесе жөнделмей қалдырылмауы тиіс.

ҚСҚЕХС субъектілерге талаптардың орындалуына көмектесетін, стандарттарды қолдану бойынша нұсқаулар қосымша беріледі. Осындай барлық нұсқауларда олардың осы стандарттардың айнымас бөлігі болып табылатындығы туралы көрсетіледі. ҚСҚЕХС айнымас бөлігі болып табылатын қолдану бойынша нұсқау міндетті сипатқа ие. ҚСҚЕХС айнымас бөлігі болып табылмайтын қолдану бойынша нұсқау қаржылық есептілікке қойылатын талаптарды қамтымайды.

Операцияға, басқа оқиға немесе жағдайға тікелей қолданылымды нақты ҚСҚЕХС болмаған кезде, басшылық өз пайыымдауына сүйеніп, қаржылық есептіліктегі келесі ақпараттың ұсынылуын қамтамасыз ететіндей етіп, есеп саясатын əзірлеп, қолдануы тиіс:

a) Пайдаланушылардың шешім қабылдау үдерісінде орынды болып табылатын;

b) Келесі себептерге байланысты сенімді болып табылатын:

- Субъектінің қаржылық қызметі мен қаржылық жағдайының нəтижелерін анық ұсынатындықтан;

- Операцияларды, басқа оқиғалар немесе жағдайлардың тек заңды формасын ғана емес, экономикалық мазмұнын да көрсететіндіктен;

- Бейтарап, яғни ағат пікірлілігі жоқтығынан;

- Сақтығынан;

- Барлық маңызды аспектілерінің толықтығы мен сипатталатындықтан

Субъект, егер ҚСҚЕХС өзінің есеп саясатын таңдап алу қажет баптарды санаттарға бөлуді арнайы талап етпеген немесе рұқсат етпеген болса, өзінің есеп саясатын таңдап алып, барлық ұқсас операцияларға, оқиғалар мен жағдайларға бірізділікпен қолдануы тиіс. Егер ҚСҚЕХС баптарды санаттарға бөлуді талап етпесе немесе рұқсат етпесе, онда əрбір санат үшін сəйкес келетін есеп саясаты таңдалып, əрбір санатқа бірізділікпен қолданылады.

Субъект есеп саясатындағы өзгерістерді тек төмендегі жағдайларда ғана жасауы тиіс:

1. Бұл өзгерістерді ҚСҚЕХС талап етсе;
2. Егер өзгеріс операциялардың, басқа оқиғалар мен жағдайлардың субъектінің қаржылық жағдайына, қаржылық қызметінің нəтижелеріне немесе ақшалай қаражат қозғалысына ықпалы туралы маңыздырақ ақпарат ұсынуына əкелетін болса.

Қаржылық есептілікті пайдаланушылар субъектінің қаржылық жағдайындағы, қызмет нəтижелеріндегі жəне ақшалай қаражат ағындарындағы үрдістерді анықтауы үшін, оның қаржылық есептілігін бірнеше уақыт аралығында салыстыруға мүмкіндігі болуы тиіс. Сəйкесінше, əрбір кезеңде жəне бір кезеңнен екінші кезеңге өту барысында, 17 параграфта көрсетілген есеп саясатындағы өзгерістерді талап ететін өлшемдердің бірі орындалатын болмаса, əдетте, бірдей есеп саясаты қолданылады.

Белгілі кезеңге жататын есеп саясатындағы өзгерістің бір немесе одан көп алдыңғы ұсынылған кезеңдердің салыстырмалы ақпаратына ықпалын анықтау іс жүзінде мүмкін болмағанда, субъект ретроспективті қолдану іс жүзінде мүмкін болатын жəне ағымдағы кезең болуы мүмкін ең ерте кезеңнің басында, активтер мен міндеттемелердің теңгерімдік құнына жаңа есеп саясатын қолдануы тиіс жəне берілген мерзімдегі таза активтердің /капиталдың өзгеріс қозғаған (көтерген, тиген) құрауыштарының əрбірі бойынша бастапқы айырманы тиісінше түзетуі қажет.

**Бақылау сұрақтары**

1. Есеп саясаты түсінігі, оны қолдану аясы
2. Есеп саясатын бірізділікпен қолдану мақсаты
3. Бухгалтерлік бағалаудағы өзгерістер нені білдіреді?
4. Есеп саясатындағы өзгерісті ретроспективті қолданудың əсерін анықтау
5. Есеп саясатындағы өзгерісті ретроспективті қайта есептеудің əсерін анықтау мүмкіндігі
6. Өткен мерзімдердің қателері нені білдіреді?